背景設定

喺敘事學上係指一個故仔所發生嘅時間同地點，係故仔嘅基本組成元素之一。背景設定可以係真實嘅，但又可以係虛構嘅：有好多故仔都係設喺貼近現實嘅世界，但又有好多故仔設喺架空世界當中。例如：
哈利波特係一個相當出名嘅奇幻故仔，背景設定係一個架空版本嘅廿世紀尾英國－係一個局部架空嘅背景設定；又例如
奇幻故仔冰與火之歌，冰與火之歌舞台主要設於維斯特絡呢個虛構嘅大陸，喺呢個特殊嘅世界當中，一個季節閒閒地可以維持成幾年噉耐嘅時間，而個故仔開始嗰陣啱啱係維持咗近乎十年嘅夏天就嚟結束，維斯特絡以北嘅地方長年積雪，而且有某啲得人驚嘅類人生物喺嗰度，等緊冬天來臨嘅機會侵略維斯特絡。

架空世界係某啲文類嘅重點，例如哈利波特係一個相當出名嘅奇幻故仔，背景設定係一個架空版本嘅廿世紀尾英國。背景設定喺一個故仔當中扮演咗重要嘅作用：背景設定幫讀者觀眾理解個故仔所發生嘅時空嘅物理性質、自然環境、社會文化、個世界嘅歷史、以及有啲乜重要地點呀噉，間接為「每個角色可以採取乜行動」設下一啲界限，例：喺一個設定咗為冇魔法嘅故仔世界當中，作者唔可以講個主角用咒語解決困難；而且背景設定仲要同角色等其他敘事元素互動－角色行動所引致嘅大事可能會影響背景設定，而背景設定又會影響角色。

基本要素 
背景設定有以下嘅組成元素：
地點；
時期；同埋
同情節主要部份有關嘅背景衝突。

世界創建 

喺敘事學上，世界創建指透過故仔描繪一個虛擬世界嘅過程，喺科幻同奇幻等興將角色置身喺架空世界嘅文學體裁當中零舍重要。作故仔嘅人要思考個故仔嘅世界嘅物理法則係點、自然環境係點、社會文化係點、歷史、以及有乜特色地點。喺做完世界創建之後，作者仲要諗計有技巧噉將呢啲資訊傳達俾讀者知，透過角色嘅言行同背景事物等向讀者透露個故仔世界發生過嘅事。

敘事元素
角色
情節
虛構世界

文獻 

Levin, Donna (1992), Get That Novel Started, Cincinnati, OH: Writer's Digest Books, ISBN 0-89879-517-6.
Lodge, David (1992), The Art of Fiction, London: Martin, Secker & Warburg Ltd, ISBN 0-14-017492-3.
Obstfeld, Raymond (2002), Fiction First Aid: Instant Remedies for Novels, Stories and Scripts, Cincinnati, OH: Writer's Digest Books, ISBN 1-58297-117-X.
Roberts, Edgar V.; Zweig, Robert (2014), Literature: An Introduction to Reading and Writing, Pearson, ISBN 9780321944788.
Rozelle, Ron (2005). Write Great Fiction: Description & Setting. Cincinnati, OH: Writer's Digest Books. ISBN 1-58297-327-X.
Truby, John (2007), Anatomy of a Story: 22 Steps to Becoming a Master Storyteller, New York, NY: Faber and Faber, Inc, ISBN 978-0-86547-951-7.

攷

拎 
Settings. TV Tropes.

敘事學